แนวโน้มหุ้นเช้าลุ้นไปต่อทดสอบ 1,300 จุด
นักวิเคราะห์ฯ ประเมินดัชนีเช้าวันนี้มีโอกาสจะขึ้นไปทดสอบที่แนวต้าน 1,300 จุด แต่คาดว่าไม่น่าจะผ่านแนวต้านไปได้  ยังไร้ปัจจัยใหม่หนุน
31 ต.ค. 2555

นักวิเคราะห์ฯ ประเมินดัชนีเช้าวันนี้มีโอกาสจะขึ้นไปทดสอบที่แนวต้าน 1,300 จุด แต่คาดว่าไม่น่าจะผ่านแนวต้านไปได้  ยังไร้ปัจจัยใหม่หนุน
นายเทิดศักดิ์ ทวีธีระธรรม ผู้อำนวยการอาวุโสฝ่ายวิจัย บล.เอเชีย พลัส คาดว่า ตลาดหุ้นไทยเช้าวันนี้มีโอกาสจะปรับตัวขึ้นต่อจากเมื่อวานขึ้นไปทดสอบที่แนวต้านที่ระดับ 1,300 จุด แต่คาดว่าไม่น่าจะผ่านแนวต้านดังกล่าวไปได้ เพราะยังไม่มีปัจจัยใหม่ๆเข้ามาสนับสนุนอย่างชัดเจน 
ขณะที่ตลาดหุ้นในภูมิภาคเอเชียเช้าวันนี้มองว่ายังไม่โดดเด่นมาก ส่วนใหญ่แกว่งอยู่ในกรอบแคบๆ เพราะยังไม่มีปัจจัยลบหรือปัจจัยบวกใหม่ๆ เข้ามา
วันนี้ให้กรอบการแกว่งตัว ที่แนวต้าน 1,300 จุด และแนวรับ 1,285 จุด